**UGDYMAS KARJERAI PER SAVANORIŠKĄ VEIKLĄ**

Projekto kodas 08.6.1-ESFA-T-927-01-0186

Projekto trukmė 18 mėn.

Projekto biudžetas 27 265,88 Eur

Projektu skatinamas gyventojų užimtumas, sudarant sąlygas dalyvauti savanoriškoje veikloje ir įgyti asmeninių, socialinių kompetencijų, darbo patirties ir verslumo įgūdžių, siekiant geresnės gyventojų padėties darbo rinkoje. Projektui keliami uždaviniai : savanorystės sampratos, požiūrio, vertybinio priėmimo, kaip savasties, ugdymas ir jaunų ekonomiškai neaktyvių asmenų motyvavimas ir įtraukimas į savanorišką veiklą organizacijose, jiems suteikiant kompetentingų savanorių - mentorių pagalbą. Tikslinė grupė: darbingi gyventojai, kurie yra ekonomiškai neaktyvūs asmenys.

Siekiamas rezultatas – jaunimo savanorystės suaktyvėjimas, sudarant sąlygas jauniems žmonėms dalyvauti savanoriškoje veikloje ir įgyti asmeninių, socialinių kompetencijų, konsultuojantis su savanoriais - mentoriais. Praėjus 6 mėn. po dalyvavimo veiklose 4 ekonomiškai neaktyvūs asmenys įsitrauks į savanorystę.

Ugdymo įstaigų ir ne pelno siekiančių organizacijų bendradarbiavimas, mokymai ir ekonomiškai neaktyvaus jaunimo įtraukimas sudaro palankias sąlygas savanorystės plėtojimui ir jaunimo užimtumo didinimui, aktyvumo skatinimui, visuomeniškumo bei pilietiškumo ugdymui. Įrengta savanorystės erdvė – lauko klasė tampa savanorių susitikimų, refleksijų apie savanorišką praktiką ir organizacijų informacijos sklaidos vieta apie pageidaujamas savanoriškas veiklas projekto įgyvendinimo metu ir jam pasibaigus. Kompetetingų savanorių-mentorių konsultacijos motyvuoja jaunuolius savanoriškai veiklai ir ugdo karjeros planavimą. Mokymų metu taikoma mokymo medžiaga ir metodika socialinio naudingumo ir bendrųjų gebėjimų ugdymui. 25 asmenys, įtraukiami į neformalųjį švietimą. Atlikdami savanoriškas praktikas pas socialinius partnerius, Rietavo organizacijose, jie, tuo pačiu, įgyja profesinių įgūdžių. Jaunuolių socialinė ir darbinė patirtis didina jų įsidarbinimo galimybes.